432.000

Lescha davart lieus da scolaziun en ils fatgs da la sanadad e socials (LLSS)

dals 22-09-2002 (versiun dals 01-07-2024)

acceptada dal pievel ils 22 da settember 20021)

1. Disposiziuns generalas

Sectur da regulaziun

Art.  1 1 Questa lescha regla la gestiun dal center chantunal da furmaziun per la sanadad ed ils fatgs socials sco er la conclusiun da cunvegnas en quest sectur da scolaziun. * 2 Per fatgs che n'èn betg reglads en questa lescha vegnan applitgadas confurm al senn las disposiziuns da la legislaziun chantunala davart la furmaziun professiunala.

Incumbensas dals lieus da scolaziun

Art.  2 1 Ils   lieus   da   scolaziun   porschan   scolaziuns   en   il   sectur   secundar   e   terziar   che preparan per in'activitad professiunala en il sectur da la sanadad ed en il sectur social e che mainan per regla ad in diplom renconuschì en Svizra.

2 Ils lieus da scolaziun pon porscher furmaziuns supplementaras.

Art.  3 *

…

2. scolas autas spezialisadas

Cunvegnas

Art.  4 1 … * 2 … *

Art.  5 1 … * 2 … *

1) missiva dals 5 da favrer 2002, 57; PCG 2002/2003, 116 * tabellas da las modificaziuns a la fin dal relasch

1

432.000

3 Il cussegl grond decida en atgna cumpetenza davart concordats u davart cunvegnas concernent la participaziun dal chantun sco conpurtader da lieus da scolaziun per la scolaziun e per la furmaziun supplementara en il sectur da la sanadad e dals fatgs socials inclusiv la finanziaziun da quels.

2. Center da furmaziun per la sanadad ed ils fatgs socials (CFSS)

Furma giuridica, sedia

Art.  6 1 Il "center da furmaziun per la sanadad ed ils fatgs socials" è in institut autonom dal dretg public chantunal cun sedia a Cuira.

Incarica da prestaziun

Art.  7 1 La regenza dat ina incarica da prestaziun al center da furmaziun. Quella regla ils detagls da la purschida da prestaziun, en spezial tar scolaziuns dals fatgs da sanadad e socials en il sectur secundar e terziar sco er tar furmaziuns supplementaras.

2 Sch'il   basegn   è   cumprovà,   po   l'incarica   da   prestaziun   vegnir   extendida   sin scolaziuns e sin furmaziuns supplementaras en champs da professiun parentads.

3 Ils interess da las trais linguas chantunalas ston vegnir resguardads adequatamain.

Organisaziun, gestiun e contabilitad

Art.  8 1 Il center da furmaziun è independent en sia organisaziun e liber en la gestiun, uschenavant che quai è cumpatibel cun l'incarica da prestaziun.

2 El   ha   in'atgna   contabilitad.   Il   champ   d'applicaziun   da   la   legislaziun   davart   las finanzas   dal   chantun   Grischun   sa   restrenscha   als   princips   da   la   legalitad,   da   la spargnusadad, da la rentabilitad e da l'effizienza sco er dal rendaquint ordinari.

Organs Art.  9 1 Ils organs dal center da furmaziun èn:

a)

b)

c)

2 La regenza elegia il post da revisiun sco er il cussegl da scola e designescha ses presidi.

il cussegl da scola;

la direcziun;

il post da revisiun.

Cussegl da scola

Art.  10 1 Il cussegl da scola è l'organ suprem. El sa cumpona da maximalmain set persunas.

2 El ha spezialmain las suandantas incumbensas:

decider davart l'orientaziun strategica;

a)

fixar princips da direcziun e da persunal sco er la structura d'organisaziun;

b)

fixar las taxas da scola e da studi;

c)

2

432.000

d)

e)

f)

g)

h)

i)

approvar las finamiras annualas;

approvar la planisaziun da finanzas;

deliberar il preventiv;

deliberar il rapport annual ed il quint annual;

far il controlling e la garanzia da qualitad;

eleger la direcziun e survegliar la gestiun.

Direcziun

Art.  11 1 La   direcziun   è   responsabla   per   la   gestiun   operativa   areguard   il   manaschi   ed areguard la pedagogia dal center da furmaziun.

Post da revisiun

Art.  12 1 Il post da revisiun controlla la contabilitad e fa in rapport per mauns da la regenza e dal cussegl da scola.

Persunal

Art.  13 1 Las relaziuns d'engaschament sa drizzan tenor l'ordinaziun davart la relaziun da lavur da las collavuraturas e dals collavuraturs dal chantun Grischun2).

Finanziaziun

Art.  14 1 Ils   meds   finanzials   ch'èn   necessaris   per   ademplir   las   incumbensas   vegnan procurads oravant tut tras:

a)

b)

c)

d)

daners da studi, taxas da curs ed indemnisaziuns per prestaziuns da servetsch;

contribuziuns dal chantun e da la confederaziun;

contribuziuns e donaziuns da terzas persunas;

emprests e credits.

Contribuziun chantunala

Art.  15 1 Il   chantun   paja   ina   contribuziun   al   deficit   da   gestiun   dal   center   da   furmaziun.

Questa contribuziun po vegnir pajada en il rom d'in preventiv global.

2 La   regenza   relascha   directivas   davart   ils   custs   e   davart   ils   retgavs   imputabels, davart la valur da facultad, davart l'utilisaziun d'eventuals surplis dal retgav, davart la procedura da preventiv sco er davart ils pajaments anticipads.

2) ussa lescha dal persunal, DG 170.400, e legislaziun executiva

3

432.000

Ulteriuras contribuziuns

Art.  15a * 1 Al Center da furmaziun per la sanadad ed ils fatgs socials po il chantun conceder ulteriuras  contribuziuns  per  promover  la  scolaziun  da  persunal  da  la  medischina umana; questas contribuziuns ston vegnir utilisadas oravant tut per ils suandants intents:

a)

b)

c)

d)

per diversifitgar la purschida da furmaziun;

per mesiras en connex cun la selecziun e cun l'entrada;

per optimar il setting d'emprender;

per   mesiras   che   reduceschan   tant   sco   pussaivel   las   interrupziuns   da   la scolaziun;

per projects da marketing en connex cun curs da furmaziun.

e)

Surveglianza

Art.  16 1 Il preventiv, il rapport annual ed il quint annual ston vegnir suttamess a la regenza per l'approvaziun.

2 Il rapport annual ed il quint annual ston vegnir suttamess al cussegl grond per prender enconuschientscha.

Art.  17 *

…

3. Ulteriurs lieus da scolaziun en il chantun

Art.  18 *

…

3a. Contribuziuns da sustegn a studentas e students dal sectur da la tgira *

Premissas e procedura

Art.  18a * 1 Il chantun conceda a las studentas ed als students dal curs da furmaziun Tgira SSS u   dal   curs   da   furmaziun   Tgira   SAS   contribuziuns   per   segirar   lur   custs   da   viver (contribuziuns da sustegn), sch'ellas ed els:

a)

b)

han cumplenì il 23. onn da vegliadetgna; u han d'ademplir obligaziuns da mantegniment da geniturs.

Obligaziuns da cooperar en la procedura

Art.  18b * 1 La petenta u il petent è obligà d'annunziar al post executiv en moda cumplaina e vardaivla tut ils fatgs ch'èn relevants per la concessiun da contribuziuns da sustegn e d'inoltrar ils documents necessaris.

4

432.000

2 Tgi che survegn u sto restituir contribuziuns da sustegn, communitgescha al post executiv immediatamain mintga midada dals fatgs ch'èn relevants per conceder u per pretender enavos contribuziuns.

Exclusiun e dumonda da restituziun

Art.  18c * 1 Las   persunas   che   violeschan   las   obligaziuns   da   cooperar   tenor   l'artitgel 18b   en moda gravanta u repetidamain, pon vegnir exclusas da l'ulteriur dretg da survegnir contribuziuns.

2 La restituziun da contribuziuns da sustegn vegn decretada, sche las contribuziuns èn vegnidas obtegnidas tras faussas indicaziuns u cun tegnair dascus fatgs relevants.

3 En   cas   da   direzza   èsi   pussaivel   da   desister   cumplainamain   u   parzialmain   da restituziuns.

4. Disposiziuns finalas

Execuziun

Art.  19 1 La regenza regla l'execuziun da questa lescha e relascha las disposiziuns executivas necessarias.

Scolaziuns vertentas

Art.  20 1 Scolaziuns   e   furmaziuns   supplementaras   ch'èn   vegnidas   cumenzadas   avant   che questa lescha entria en vigur, sa drizzan tenor il dretg vertent.

Construcziun dal center da furmaziun

Art.  21 1 Fin il termin da l'entrada en vigur da questa lescha prenda la regenza tut las mesiras ch'èn necessarias per surpigliar e per transferir la scola professiunala da sanadad e da tgira da malsauns, la scola interconfessiunala da sanadad e da tgira da malsauns dal Grischun, la scola da tgira en il sectur psicosocial dal Grischun sco er partiziuns betg seminaristicas da la scola da dunnas dal Grischun en il center da furmaziun. La regenza è autorisada da far tut ils acts giuridics che stattan en connex cun quai.

2 Il lavuratori d'emprendissadi per cusunzas da dunnas vegn integrà en in post da servetsch.

Cuntinuaziun da las activas e da las passivas

Art.  22 1 Il center da furmaziun surpiglia las activas e las passivas sco er ils dretgs e las obligaziuns da la scola professiunala da sanadad e da tgira da malsauns sco er da la scola interconfessiunala da sanadad e da tgira da malsauns dal Grischun.

2 Il center da furmaziun surpiglia il mobigliar e las provisiuns da rauba da la scola da tgira en il sectur psicosocial dal Grischun e da las partiziuns betg seminaristicas da la scola da dunnas dal Grischun che ston vegnir integradas en il center da furmaziun.

5

432.000

Cuntinuaziun ed adattaziun da relaziuns giuridicas

Art.  23 1 Il center da furmaziun surpiglia las relaziuns contractualas che pertutgan las scolas che ston vegnir integradas.

2 Sco patrun cuntinuescha il center da furmaziun cun las relaziuns d'engaschament da las scolas che ston vegnir integradas. Las relaziuns d'engaschament ston vegnir stabilidas da nov entaifer in onn dapi che questa lescha è entrada en vigur.

3 Per las disposiziuns ch'èn vegnidas relaschadas avant che questa lescha è entrada en vigur sco er per proceduras pendentas e per meds legals pendents vegn applitgà il dretg vertent confurm al senn.

Construcziun nova

Art.  24 1 Il cussegl grond decida en atgna cumpetenza davart il project da construcziun e davart   il   credit   per   la   construcziun   nova   dal   center   da   furmaziun.   Il   project   da construcziun vegn suttamess al cussegl grond cun ina missiva separada.

2 Il bain immobigliar resta en la proprietad dal chantun er suenter la construcziun da l'edifizi nov e vegn mess a disposiziun a l'institut cun in contract consensual.

3 En   il   rom   da   sias   pussaivladads   sa   participescha   l'institut   a   la   finanziaziun   da l'edifizi nov.

Art.  25

Midada dal dretg vertent3)

Aboliziun dal dretg vertent

Art.  26 1 La lescha per promover la scolaziun da las dunnas en il chantun Grischun (lescha davart la scolaziun da las dunnas)4) vegn abolida.

Entrada en vigur

Art.  27 1 Questa   lescha   vegn   messa   en   vigur5)  da   la   regenza   suenter   ch'ella   è   vegnida acceptada dal pievel.

Disposiziuns da durada limitada

Art.  28 * 1 La   valaivladad   da   l'artitgel 18a   fin   l'artitgel 18c   è   limitada   a   la   durada   da valaivladad da la Lescha federala davart la promoziun da la scolaziun en il sectur da la tgira6).

3) Las midadas dal dretg vertent na vegnan betg inditgadas.

4) CUL 1967, 384, CUL 1977, 169 e CUL 1995, 3371 5) Questa lescha vegn messa en vigur cun CR dals 24 da settember 2002 per il 1. da schaner 2003, e quai cun excepziun da l'art. 21 al. 1 e da l'art. 26; l'art. 21 al. 1 vegn mess en vigur per ils 22 da settember 2002; l'art. 26 vegn mess en vigur pli tard da la regenza.

6) CS 811.22

6

432.000

Tabella da las modificaziuns - tenor conclus

Conclus 22-09-2002 05-12-2006 17-04-2007 17-04-2007 17-04-2007 17-04-2007 17-04-2007 17-04-2007 24-10-2012 14-02-2024 14-02-2024 14-02-2024 14-02-2024 14-02-2024 14-02-2024

Entrada en vigur 01-01-2003 01-05-2007 01-01-2008 01-01-2008 01-01-2008 01-01-2008 01-01-2008 01-01-2008 01-08-2014 01-07-2024 01-07-2024 01-07-2024 01-07-2024 01-07-2024 01-07-2024

Element relasch Art. 17 Art. 1 al. 1 Art. 3 Art. 4 al. 1 Art. 5 al. 1 Art. 5 al. 2 Art. 18 Art. 4 al. 2 Art. 15a Titel 3a.

Art. 18a Art. 18b Art. 18c Art. 28

Modificaziun emprima versiun aboliziun midada aboliziun aboliziun aboliziun aboliziun aboliziun aboliziun integraziun integraziun integraziun integraziun integraziun integraziun

Publicaziun en la CUL - - - - - - - - - 2024-019 2024-019 2024-019 2024-019 2024-019 2024-019

7

432.000

Tabella da las modificaziuns - tenor element

Element relasch Art. 1 al. 1 Art. 3 Art. 4 al. 1 Art. 4 al. 2 Art. 5 al. 1 Art. 5 al. 2 Art. 15a Art. 17 Art. 18 Titel 3a.

Art. 18a Art. 18b Art. 18c Art. 28

Conclus 22-09-2002 17-04-2007 17-04-2007 17-04-2007 24-10-2012 17-04-2007 17-04-2007 14-02-2024 05-12-2006 17-04-2007 14-02-2024 14-02-2024 14-02-2024 14-02-2024 14-02-2024

Entrada en vigur 01-01-2003 01-01-2008 01-01-2008 01-01-2008 01-08-2014 01-01-2008 01-01-2008 01-07-2024 01-05-2007 01-01-2008 01-07-2024 01-07-2024 01-07-2024 01-07-2024 01-07-2024

Modificaziun emprima versiun midada aboliziun aboliziun aboliziun aboliziun aboliziun integraziun aboliziun aboliziun integraziun integraziun integraziun integraziun integraziun

Publicaziun en la CUL - - - - - - - 2024-019 - - 2024-019 2024-019 2024-019 2024-019 2024-019

8